ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 34-МИ / 16.01.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **16 януари 2020 г. от 18.00** часа се проведе заседание на Общинската избирателна комисия Благоевград, при следния дневен ред.

Д н е в е н р е д:

1. **Доклад по проведено на 14.01.2020г. заседание по адм.дело 1343/2019г. на АС-Благоевград**
2. **Разни.**

**ПРИСЪСТВАТ:**

Мартин Бусаров , Йордан Симонски, Вилислав Балев, Милена Велкова, , Владимир Вачев, Стоян Терзийски , Светослава Терзиянова-Михайлова, Александра Стоянова,Елеонора Атанасова, Илия Милев, Елена Панчева, Биляна Петачка

**ОТСЪСТВАЩИ** Мустафа Сирачки

Заседанието бе открито в 18:00 ч. и председателствано от Мартин Бусаров –председател на комисията.

М.Бусаров:

Скъпи колеги, предлагам посочения от мен дневен ред. Ако някой има предложения, моля.

Няма предложения.

**По 1.(първа) точка от дневния ред:**

Докладвам следното:

На 14.01.2020 се проведе открито заседание по адм.дело 1343/2019г. На АС Благоевград.

ОИК се представлява от мен, в качеството ми на председател.Такава е нормата на ИК, що се отнася до представителството на ОИК.

Знаете , че съгласно решение на ЦИК 1686-МИ / ОИК може да се събере и да вземе решение за изготвяне на писмени бележки по приключилото по същество заседание, за да се вземат в предвид при постановяване на крайния съдебен акт.

Моето предложение е да следваме становището което изразих в зала – а именно, жалбите са допустими, но оставяме на съда да прецени дали са основателни. АКо има други мнения, моля, по ред на изказванията.

Илия Милев:

Колеги предлагам да запишем че жалбите са неоснователни, а нашето решение следва да се потвърди.

Светослава Михайлова:

Подкрепям колегата Милев. Нека да запишем че жалбите са неоснователни.

Биляна Петачка:

Колеги, събрали сме се да решим дали да има писмени бележки. Имали сме подобна практика в предишни комисии.

Стоян Терзийски:

Предлагам да не се пишат бележки,а да оставим съда да си решава.

Биляна Петачка:

Ако ще се решава какви да са бележките по делото, нека се прогласува.

Вилислав Балев:

Колеги имаме решение на ОИК, щом сме против , нека сме против жалбите, да вземем решение и да си спазваме позицията, че ОИК не е за прекратяване на пълномощията. Нека гласуваме писмени бележки, а не да оставяме съда.

Йордан Симонски:

Уважаеми колеги, това което се поставя за разглеждане днес е въпрос на който трябва да загърбим партийното. Колегата Милев е готов с бележки, чуйте го.

Илия Милев:

Господин Председател, колеги,

Взимам думата, готов съм с писмени бележки, сега ще ги прочета да ви запозная. Предлагам следното съдържание, което да адресираме от наше име до съда:

**“ ПИСМЕНО СТАНОВИЩЕ на Общинската избирателна комисия – Благоевград**

**.**

**УВАЖАЕМИ ГОСПОДИН СЪДИЯ,**

**В изпълнение на наше протоколно решение от 16.01.2020г. Ви предоставям писмено становище по делото .**

В качеството си на страна по адм. дело № 1343 от 2019г. по описа на Административен Съд – Благоевград, предоставям на Вашето внимание в определения от Вас срок, настоящия отговор, описващ обстоятелствата и фактите, с които комисията е отказала да прекрати предсрочно пълномощията на кмета на Община - Благоевград по реда на чл. 42, ал.5 от Закона за местното самоуправление и местната администрация (ЗМСМА).

ОИК счита , че Решение № 300-МИ на ОИК – Благоевград е законосъобразно и основателно, както и взето от компетентен административен орган, поради следното:

1. **Становище относно подадените жалби:**

Съгласно чл.42, ал.5 от ЗМСМА законодателят изрично е уточнил, че активно легитимирани да подават жалби срещу решенията и отказите на ОИК за предсрочно прекратяване на пълномощията на кмета по чл.42, ал.3 от ЗМСМА **са само** „***централните ръководства на партиите, компетентни съгласно устава“*.**

Освен това, в чл.42, ал.5 от ЗМСМА законодателят е изрично уточнил и че право да подават жалби имат само централните ръководства на партиите и коалициите, „***които са представени в общинския съвет.“*** т.е. партиите, които не са представени в общинските съвети нямат право да подават жалби срещу решения на ОИК по чл.42, ал.5 от ЗМСМА.

**2.** **Становище относно действия на ОИК до постановяване на Решение №300 – МИ от 20.12.2019г.**

ОИК - Благоевград е взела своето решение въз основа на анализ на получените и описани в решението документи от Агенцията по вписванията, от Общински съвет – Благоевград, както и след обсъждане на представеното от Румен Томов възражение ведно с приложените документи към него и проведена дискусия, отразени в Протокола от публичното заседание № 32-МИ / 20.12.2019г. на ОИК - Благоевград.

С оглед **преобладаващите** правни изводи, изразени в проведеното публично заседание и съгласно нормата на чл.41, ал.3 от ЗМСМА законодателят е посочил, че в определения едномесечен срок трябва „*да се предприемат необходимите действия за прекратяване на дейността и/или за освобождаването му от заеманата длъжност*“, а не „*да се прекратят и/или освободят от заеманата длъжност*“ т.е. тази императивна норма не изисква в този кратък едномесечен срок да настъпи и финалния елемент от фактическия състав по прекратяването на търговската дейност.

 От представените документи от Агенцията по вписванията е видно, че с Договора от 25.11.2019г. Румен Томов е прехвърлил търговското предприятие и фирмата на ЕТ „Румен Томов - АЛМА ЕМ“ на Мартин Руменов Томов като съвкупност от права, задължения и фактически отношения като в чл.5 от този договор е посочено, че „С подписването на настоящия договор Прехвърлителят прекратява търговската си дейност по отношение на правата, задълженията и фактическите отношения, предмет на настоящия договор.“ Това обстоятелство е вписано на 04.12.2019г. в Търговския регистър.

На 04.12.2019г.Румен Томов представя уведомително писмо за предприетите от него действия по чл.41, ал.3 от ЗМСМА на зам.-председателя на Общинската избирателна комисия – Благоевград – г-н Йордан Симонски, защото ОИК – Благоевград не заседава всеки ден, а дава дежурства и заседава само в случаите, определени в Решение на ЦИК относно определяне на реда и условията за провеждане на дежурства и заседания на общинските избирателни комисии.

Поради липсата на избран Председател на Общински съвет - Благоевград на 04.12.2019 г. Румен Томов връчва лично на г-н Христо Ангелов Ковачки – най-възрастния общински съветник в ОбС - Благоевград, председателстващ заседанията на ОбС - Благоевград до избирането на председател на Общинския съвет, уведомителното писмо по чл.41, ал.3 от ЗМСМА за предприетите от него действия за прекратяване на търговската му дейност като ЕТ „Румен Томов - АЛМА ЕМ“. “

Колеги това е. Моля за мнение.

Мартин Бусаров:

Колеги,чухте готовото писмено становище, моля който иска да вземе отношение.

Светослава Михайлова:

След като чух предложението на колегата Милев, мисля че трябва да го приемем за становище в тоя му вид.

Пак повтарям, ако не защитим нашето решение ще олекнем в очите на обществото, ние сме длъжни да защитим решение на ОИК.

Стоян Терзийски:

Колеги, много моля , но това не е становище, това е адвокатската пледоария на адвокатката на Румен Томов - ето това ни се предлага днес. Аз съм против.

Елена Панчева:

Колеги на базата на моя опит в ОИК, мисля че в първата си част становището е ок, но после да преценявме фактите по същество, не съм съгласна. Това е моето мнение.

Йордан Симонски:

Аз предлагам да подкрепим колегата МИлев, ние не можем да повлияем на съда с това становище, въпроса е морален, колеги.

Вилислав Балев:

Трябва да има становище, да го приемем.

Светослава Михайлова:

Моля да се подложи на гласуване.

Мартин Бусаров:

Колеги, аз мисля да изразя особено мнение по това становище, в случай че се приеме с гласуване. Това становище не отразява фактическата обстановка по делото, не почива на събраните доказателства. Мое мнение е това.

Моето схващане по този казус е противно на изразеното до тук, и смятам че всички предпоставки за предсрочно прекратявне на пълномощията на кмета на общината са налице. Не бива със гласуване да стигаме до правен извод, а не на база на закона и да не прилагаме закона , когато всичко е ясно.

Ако някой има особено мнение, моля да заяви.

Виждам колегите Петачка, Панчева, Терзийски, явно и вие сте на моето мнение.

Предлагам да гласуваме текста на предложеното от колегата Милев. Който е “ЗА” моля.

‘’ЗА” гласуват Йордан Симонски, Вилислав Балев, Милена Велкова, , Владимир Вачев, , Светослава Терзиянова-Михайлова, Александра Стоянова,Елеонора Атанасова, Илия Милев - общо 8 члена на ОИК

“Против” са Мартин Бусаров, Елена Панчева, Биляна Петачка, Стоян Терзийски.

Колеги, приемаме от името на ОИК да пуснем прочетеното по горе становище, ведно с писмените особени мнения към него.

ПО втора точка “Разни” :

Светслава Михайлова:

Искам думата за да изразя едно мое схващане и молба - моля ОИК да се събира само в 18.00часа на заседания. Не е сериозно да заседаваме през деня. Ето например, аз през деня не мога да дойда, и не ми се заплаща, не е нормално, не може да заседаваме в работно време.

Мартин Бусаров:

Когато се налага ще се заседава и в работно време.Това е начина на работа на ОИК. Но приемам забележката и ще се стремя да насрочвам заседания в 18.00часа.

След изчерпване на дневния ред заседанието беше закрито в 19.20ч.

Председател:

Мартин Бусаров Секретар:

/Мустафа Сирачки/